open-index/open-wikipedia-markdown huggingface dataset:
ספריית מאזארן

**ספריית מאזארן** (בצרפתית: **Bibliothèque Mazarine**) היא ספרייה השוכנת בארמון המכון של צרפת (Palais de l'institut de France) בפריז, הספרייה הציבורית הוותיקה ביותר בצרפת. יסודה בספרייתו הפרטית של הקרדינל מאזארן, ראש ממשלת צרפת במאה ה-17. אוסף הספרייה עשיר בפרטי אינקונבולה (דפוס-ערש, פריטים שהודפסו מהמצאת הדפוס ועד 1500), בהם עותק של תנ"ך גוטנברג, כתבי יד, רבים מהם מעוטרים וספרים נדירים נוספים.

## היסטוריה
מאז התמנותו לתפקיד ראש ממשלתה של העוצרת אן מאוסטריה ב-1634, החל מאזארן בבניית ארמון פרטי ובו ספרייה אישית עשירה. מבקרים נדהמו מגודלה ועושרה, שעלה על ספריות מלכותיות אחרות באירופה. בין השנים 1642 ו-1653 העסיק את גבריאל נאודה (Gabriel Naudé) כספרן ומאתר ספרים, שיצא בשליחותו לאיטליה, שווייץ, גרמניה והולנד במטרה לרכוש אוספים שלמים ולהעבירם לפריז. מאז 1643 פתח מאזארן את ספרייתו לשירות מלומדים.

בעת התקוממות הפרונד (פברואר 1652) פרצו מתפרעים לארמון ולספרייה, בזזו והשמידו ספרים רבים. בצוואתו הוריש מאזארן את ספרייתו לקולג' האומות (קולג' מאזארן), אחת מהמכללות ההיסטוריות של אוניברסיטת פריז. בניין הספרייה החדש, במיקומו הנוכחי, הוקם בגדה השמאלית, על נהר הסן ונפתח בחג הפסחא 1689.

בעת המהפכה הצרפתית הובאו לספרייה אוספים של בני אצולה שאולצו לברוח וכן אוספי ספרים מכיבושי נפולאון. ב-1805 הפך קולג' האומות למכון של צרפת, והספרייה עמו. בשנת 1926 הפכה הספרייה לספריית הפקדה לפרסומים הנוגעים להיסטוריה של מחוזות צרפת.

## האוסף
הספרייה כוללת 600,000 כרכים, מהם כ-200,000 מאוספו המקורי של מאזארן. הספרייה מתמחה בהיסטוריה צרפתית, בעיקר של המאות 12 - 17, היסטוריה של דפוס והוצאה לאור בצרפת והיסטוריה מקומית.

בספרייה 2,370 פריטי אינקונבולה, בהם עותק של תנ"ך גוטנברג (*Bible Mazarine*); 4,600 כתבי-יד, מהם 1,500 כתבי-יד מאוירים מימי הביניים (חלקם הגדול פרי החרמה מאצילים בימי המהפכה) וכן אוסף של פמפלטים פוליטיים מימי מהומות הפרונד.


Salle_de_lecture_de_la_Bibliotheque_Mazarine_Paris_n1.jpg|אולם הקריאה המרכזי
Globe bibliotheque Institut de France.JPG|הגלובוס של לואי ה-16
C06824.jpg|דף מתנ"ך מאזראן


## קישורים חיצוניים

* 
* 

קטגוריה:הרובע השישי של פריז
קטגוריה:פריז: מבנים
מאזארן
קטגוריה:פריז: תרבות
מאזארן
בורגווארד FW 200

** בורגווארד FW 200** (בגרמנית: **Borgward FW 200**) הוא טנדר, בתצורת תלת אופן אשר יוצר על ידי יצרנית הרכב הגרמנית "Goliath-Werk G.m.b.H" בין השנים 1937–1938.

במקביל לבניית דגם ה"בורגווארד FW 200" יוצר דגם "Borgward FW 400", אשר הופעל על ידי מנוע 2 צילינדרים, המפיק 13 כ"ס.

מהירות השיא של דגם "Borgward FW 400" הייתה 50 קמ"ש.

## ראו גם
* תלת אופן
* בורגווארד הנסה 1500
* בורגווארד הנסה 2400
* בורגווארד איזבלה
* בורגווארד P100
* בורגווארד RS
* בורגווארד B 4500

## קישורים חיצוניים

## הערות שוליים

קטגוריה:דגמי מכוניות שהושקו ב-1937
קטגוריה:טנדרים
FW200
קטגוריה:מכוניות תלת אופן
קטגוריה:כלי רכב גרמניים
אלכסנדרה, נסיכת לוקסמבורג

**אלכסנדרה ז'וזפין תרזה שרלוטה מריה וילהלמינה** (בלוקסמבורגית: **Alexandra Joséphine Teresa Charlotte Marie Wilhelmine**; נולדה ב-16 בפברואר 1991) היא נסיכת לוקסמבורג. בתם הרביעית של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.

## חיים
[250px|ימין|ממוזער|אלכסנדרה, יחד עם אחיה הגדולים [פליקס, נסיך לוקסמבורג|פליקס (משמאל) וגיום (מימין) בחתונת אחיהם לואי]]
אלכסנדרה נולדה ב-16 בפברואר 1991 בבית החולים הדוכסית הגדולה שרלוט שבלוקסמבורג סיטי. היא הרביעית מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיה הגדולים הם: גיום, פליקס ולואי. יש לה אח צעיר בשם סבסטיאן. סנדקיה של אלכסנדרה הם מישל, נסיך לינייה הארבעה עשר והנסיכה מריה אנה גליצין. היא למדה בבית הספר אנגלסברג ובתיכון וובאן (Lycée Vauban) בלוקסמבורג סיטי. לאחר מכן למדה פסיכולוגיה ומדעי החברה בארצות הברית והשלימה תואר ראשון לפילוסופיה בצרפת. 

הנסיכה אלכסנדרה עבדה תקופה מסוימת כעיתונאית במזרח התיכון, היא רכשה גם ניסיון ביחסים בינלאומיים תוך כדי התמחות במועצת הביטחון של האומות המאוחדות בניו יורק בתקופה שבה לוקסמבורג הייתה חברה לא קבועה. הנסיכה אלכסנדרה מתעניינת בפוליטיקה ובלימודי דת. היא עובדת כמתנדבת לעזור לפליטים. היא דוברת באופן שוטף בלוקסמבורגית, אנגלית, ספרדית וצרפתית, ומבינה גם גרמנית ואיטלקית. היא חובבת טניס וסקי וספרות, ולוקחת חלק גם בטקסים רשמיים של משפחת הדוכס.

אלכסנדרה היא הסנדקית של אחיינה גבריאל, נסיך נסאו, בנם של אחיה לואי ושל טסי אנטוני. כמו כן היא גם הסנדקית של אחייניתה אמליה, נסיכת נסאו, בנם של אחיה פליקס וקלייר לדמאשר (היא גם שימשה כשושבינה בחתונתם).

## תואר
תארה הרשמי של הנסיכה אלכסנדרה הוא . התואר "נסיכת בורבון-פארמה" בוטל ב-1968 בידי סבה של אלכסנדרה, ז'אן, הדוכס הגדול של לוקסמבורג, אולם חודש ב-1995.

## אילן יוחסין

## קישורים חיצוניים

## הערות שוליים

קטגוריה:נסיכות לוקסמבורגיות
קטגוריה:בוגרות טריניטי קולג' (דבלין)
קטגוריה:ילידות 1991
מרקוס יורנטה

**מרקוס יורנטה מורנו** (בספרדית: **Marcos Llorente Moreno**; נולד ב-30 בינואר 1995 במדריד שבספרד) הוא כדורגלן ספרדי המשחק בעמדות הקשר והמגן הימני בקבוצת אתלטיקו מדריד מהלה ליגה ובנבחרת ספרד.

## קריירת מועדונים
יורנטה נולד במדריד בירת ספרד. הוא הצטרף בשנת 2008 למחלקת הנוער של ריאל מדריד.

הוא החל לשחק בריאל מדריד קסטיליה החל ב-2014 רשם 62 הופעות וכבש שלושה שערים.

ב-17 באוקטובר 2015 ערך את הופעת הבכורה שלו בריאל מדריד בליגה בניצחון 0–3 על לבאנטה.

בעונת 2016/2017 הושאל לעונה אחת לדפורטיבו אלאבס, ערך בה 32 הופעות ליגה והציג יכולת גבוהה.

בעונת 2017/2018 חזר יורנטה לריאל מדריד. בעונה זאת מיעט לשחק והיה מועמד לעזיבה. בנובמבר 2018, עם הגעתו של סנטיאגו סולארי, השתנה מעמדו והוא התחיל לשחק יותר בקבוצה, ואף כבש בגמר אליפות העולם לקבוצות, נגד אל עין, את השער השני של ריאל במשחק ואת שער הבכורה שלו במדי הקבוצה הבוגרת. יורנטה אף נבחר לשחקן המצטיין במשחק. לאחר מספר משחקים נפצע ובתוספת חזרתו של זינדין זידאן לאימון הקבוצה מעמדו בקבוצה נפגע.

ב-21 ביוני 2019 חתם באתלטיקו מדריד על חוזה לחמש שנים תמורת 40 מיליון אירו, עם סעיף יציאה על סך 120 מיליון אירו.

## קריירה בינלאומית
נכלל בסגל נבחרת ספרד לטורניר מונדיאל 2022.

## תארים
### קבוצתיים
#### ריאל מדריד
*ליגת האלופות: 2017/2018, 2015/16
*הסופר קאפ הספרדי: 2017
*הסופר קאפ האירופי: 2016, 2017
*אליפות העולם לקבוצות: 2017, 2018

#### אתלטיקו מדריד
* אליפות ספרד: 2020/2021

## קישורים חיצוניים

## הערות שוליים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני דפורטיבו אלאבס
קטגוריה:כדורגלני אתלטיקו מדריד
קטגוריה:מדריד: כדורגלנים
קטגוריה:זוכי פרס ה-MVP של משחק האולסטאר של ה-MLS
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספרדים שנולדו ב-1995
סבסטיאן, נסיך לוקסמבורג

**סבסטיאן אנרי מריה גיום** (בלוקסמבורגית: **Sébastien Henri Marie Guillaume**; נולד ב-16 באפריל 1992) הוא נסיך לוקסמבורג. בנם החמישי של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.

## חיים
סבסטיאן נולד ב-16 באפריל 1992, תאריך בו נולד אביו 37 שנה קודם, בבית החולים הדוכסית הגדולה שרלוט שבלוקסמבורג סיטי. הוא צעיר בניהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיו הגדולים הם: גיום, פליקס, לואי ואלכסנדרה. הוא למד בבית הספר לה רוזי שבשווייץ, בסאמר פילדס סקול שבבריטניה וב"בית הספר הבינלאומי של לוקסמבורג" (International School of Luxembourg), לפני שהחל ללמוד ב-Franciscan University of Steubenville באוהיו. הוא נודע כשחקן רוגבי מצטיין בנבחרת האוניברסיטה.

בספטמבר 2016 הוא החל ללמוד באקדמיה הצבאית המלכותית בסנדהרסט, ובאוגוסט 2017 הוסמך כקצין. בספטמבר של אותה שנה הושבע כקצין של צבא לוקסמבורג.

## תואר
תארו הרשמי של הנסיך סבסטיאן הוא . התואר "נסיך בורבון-פארמה" בוטל ב-1968 בידי סבו של סבסטיאן, ז'אן, הדוכס הגדול של לוקסמבורג, אולם חודש ב-1995.

## אילן יוחסין

## קישורים חיצוניים

## הערות שוליים

קטגוריה:נסיכים לוקסמבורגים
קטגוריה:לוקסמבורגים שנולדו ב-1992
בורחה מיוראל

**בורחה מָיוֹרַאל מויה** (בספרדית: **Borja Mayoral Moya**; נולד ב-5 באפריל 1997 בפרלה שבספרד) הוא כדורגלן ספרדי המשחק בעמדת החלוץ בקבוצת חטאפה מהלה ליגה. 

## קריירת מועדונים
מיוראל נולד בפרלה שבספרד. הוא הצטרף בשנת 2007 למחלקת הנוער של ריאל מדריד.

הוא החל לשחק בריאל מדריד קסטיליה החל מ-2014, רשם 38 הופעות וכבש 17 שערים.

ב-31 באוקטובר 2015 ערך את הופעת הבכורה שלו בריאל מדריד בליגה בניצחון 1–3 על לאס פאלמס.

בעונת 2016–2017 הושאל מיוראל לעונה אחת לוולפסבורג וערך בה 19 הופעות ליגה בעיקר כמחליף וכבש 2 שערים.

בעונת 2017–2018 חזר מיוראל לריאל מדריד.

ב-2018 הגיעה בהשאלה ללבאנטה לעונה אחת, בסיום העונה המשיך בהשאלה לעונה נוספת.

## תארים

;ריאל מדריד
* ליגת האלופות: 2017/2018
* הסופר קאפ הספרדי: 2017
* הסופר קאפ האירופי: 2017
* אליפות העולם לקבוצות: 2017

## קישורים חיצוניים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני וולפסבורג
קטגוריה:כדורגלני לבאנטה
קטגוריה:כדורגלני רומא
קטגוריה:כדורגלני חטאפה
קטגוריה:ספורטאים ספרדים בגרמניה
קטגוריה:ספורטאים ספרדים באיטליה
קטגוריה:זוכי פרס ה-MVP של משחק האולסטאר של ה-MLS
קטגוריה:ספרדים שנולדו ב-1997
Sushi (שיר)

"**Sushi**" (בעברית: "**סושי**"; מעוצב: "**SUSHI**") הוא סינגל שהוקלט על ידי הזמרת הפינית אוולינה, בשיתוף הראפרים הפינים JVG. הסינגל יצא לאור ב-28 ביוני 2016, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל הרביעי מתוך אלבום הבכורה שלה, 24K. בדומה לרוב הסינגלים שיצאו מן האלבום, גם לסינגל הזה לא צילמה אוולינה ווידאו קליפ.

כשיצא לאור, הצליח הסינגל להיכנס היישר למקום השלישי במצעד הרשמי של פינלנד.

## רקע וכתיבה
אוולינה הודיעה ברשתות החברתיות כי הסינגל הרביעי מן האלבום עתיד לצאת לאור באמצע יוני 2016. לאחר מכן פרסמה בחשבון האינסטגרם שלה את עטיפת הסינגל, בה היא נראית כשהיא אוחזת בסושי בפיה. הרקע שחור כעטיפת אלבום הבכורה שלה, ובצד ניתן לראות את סמליל חברת ההקלטות שלה.

כיוון שלסינגל לא צולם ווידאו קליפ, הוחלט כי תצא הצצה מיוחדת שתתן אפשרות לשמוע את השיר במשך חצי דקה.

## מיקומי שיא
הסינגל זכה להצלחה רבה בפינלנד, ובשבוע הראשון לצאתו נכנס היישר אל המקום השלישי.

## קישורים חיצוניים

* הקלטת השיר Sushi באתר יוטיוב

## הערות שוליים

קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על מזון ושתייה
מריה קינסקי, רוזנת וכיניץ וטטאו

**מריה קינסקי, רוזנת וכיניץ וטטאו** (בגרמנית: **Gräfin Kinsky von Wchinitz und Tettau**; 14 באפריל 1940 – 21 באוגוסט 2021) הייתה רעייתו של הנס אדם השני, נסיך ליכטנשטיין.

## חיים
מריה נולדה ב-14 באפריל 1940 בפראג, שהשתייכה אז לפרוטקטורט של בוהמיה ומוראביה אשר היה בפועל חלק מגרמניה הנאצית. אביה היה פרדיננד קרל קינסקי, רוזן וכיניץ וטטאו ואמה הייתה הנרייטה קרולינה, רוזנת לדבור-ויכלן. ב-1945, לקראת סוף מלחמת העולם השנייה נמלטו בני משפחתה מפראג והשתקעו בגרמניה. מריה התחנכה בבאדן-וירטמברג. היא בילתה תקופות בבריטניה ובצרפת, ולמדה אנגלית וצרפתית. היא עבדה כגרפיקאית עבור חברת הדפסה בעיר דכאו. ב-30 ביולי 1967 היא התחתנה עם בן דוד מדרגה שנייה שלה הנס אדם השני, נסיך ליכטנשטיין. הנישואים נערכו בקתדרלת סנט פלורנטין שבעיר ואדוץ. ב-1989 נפטר אביו של הנס, פרנץ יוזף השני, נסיך ליכטנשטיין והנס ירש ממנו את השלטון בליכטנשטיין.

## משפחתה
מנישואיה להנס אדם יש למריה ארבעה ילדים:
* אלויס, נסיך הכתר של ליכטנשטיין (נולד ב-1968)
* מקסימיליאן, נסיך ליכטנשטיין (נולד ב-1969)
* קונסטנטין, נסיך ליכטנשטיין (נולד ב-1972)
* טטיאנה, נסיכת ליכטנשטיין (נולדה ב-1973)

## תואר
מריה ירשה את התואר . לאחר נישואיה היא קיבלה את התואר .

נפטרה ב-21 באוגוסט 2021.

## קישורים חיצוניים

* 

## הערות שוליים

קטגוריה:בית ליכטנשטיין
קטגוריה:נסיכות
קטגוריה:ילידות 1940
קטגוריה:נפטרות ב-2021
שמורת חורשת יעלה

**שמורת חורשת יעלה** (בערביתː **شجرة الكلب** - שג'רת אל כלב) היא שמורת טבע בבקעת יבנאל המשתרעת על שטח בן 11.5 דונם, שהוכרזה ב-1 באפריל 1969. בשמורה חורשה ובה שמונה עצי שיזף מצוי עתיקים ומרשימים, שהשתמרו עקב קדושת המקום לתושבי האזור. בנוסף סביב העצים גדלים צמחי מעזבה וביניהם סרפד הכדורים, חלמית וחרדל לבן. בגבולה הצפוני של החורשה נובע מעיין עין יעלה. נחל יעלה יורד משמורת חורשת יעלה לשמורת נחל יבנאל.

האתר נקרא על שם יעל אשת חבר הקיני. בספר שופטים מסופר שמקום מושבו של חבר הקיני היה "אֵלוֹן בְּצַעֲנַנִּים [בצענים] אֲשֶׁר אֶת קֶדֶשׁ", ומספר חוקרים זיהו את המקום עם בקעת יבנאל ואת קדש עם חורבת קדש מזרחית לפוריה עילית.

## קישורים חיצוניים
* שמורת חורשת יעלה, באתר טבע ונופים בישראל
* חורשת יעלה, באתר מפה

## הערות שוליים

קטגוריה:הגליל התחתון: שמורות טבע
יואכים, נסיך דנמרק

**יואכים הולגר ולדמאר כריסטיאן** (בדנית: **Joachim Holger Waldemar Christian**; נולד ב-7 ביוני 1969) הוא נסיך דנמרק. בנם השני של מרגרטה השנייה, מלכת דנמרק והנריק, נסיך דנמרק. הוא החמישי בסדר הירושה לכתר הדני. 

## חיים
יואכים נולד ב-7 ביוני 1969 בבית החולים של אוניברסיטת קופנהגן. הוא הוטבל ב-15 ביולי בקתדרלת ארהוס. הוא, לפיכך, החבר הראשון במשפחת המלוכה הדנית שהוטבל מחוץ לקופנהגן. סנדקיו היו דודתו מצד האם בנדיקטה, נסיכת דנמרק, דודו מצד האב ז'אן בטיסט דה לאבורדה דה מונפזאט, וכן האראלד החמישי, מלך נורווגיה וכריסטינה, נסיכת שוודיה. הוא התחנך בבית ספר פרטי בארמון אמליינבורג, ובבתי ספר יוקרתיים בצרפת ובבריטניה.

ב-1987 הוא התגייס כטירון לצבא המלכותי הדני והוצב ברגימנט "המלכה". שנה לאחר מכן הוא הועלה לדרגת סרג'נט, וכעבור שנה ללוטננט. בין 1989-1990 הוא פיקד על מחלקת טנקים, וב-1992 הועלה לדרגת האופטמן. ב-2005 הוא הועלה לדרגת מיור, ולאחר מכן פרש מהצבא. פרט לדנית, הוא דובר גם אנגלית, צרפתית וגרמנית.

## משפחתו
ב-18 בנובמבר 1995 נישא יואכים בכנסיית פרדריקסברג שבהילרוד לאלכסנדרה כריסטינה מנלי, סמנכ"לית של חברת מכירות מהונג קונג. לאחר נישואיהם הוענקו למנלי התארים "רוזנת פרדריקסבורג" ו"נסיכת דנמרק". יש להם שני בנים:
* ניקולאי, נסיך דנמרק (נולד 28 באוגוסט 1999)
* פליקס, רוזן מונפזאט (נולד 22 ביולי 2002)
ב-16 בספטמבר 2004 הודיעו בני הזוג על פרידתם, וב-8 באפריל 2005 הם התגרשו. אלכסנדרה נישאה שוב לאחר מכן, ועל כן נשלל ממנה התואר "נסיכת דנמרק". כיום היא עדיין חיה ועובדת בדנמרק, ולה וליואכים יש משמורת משותפת על בניהם. ב-3 באוקטובר 2007 התארס יואכים עם מריה קבלייה. החתונה התקיימה ב-24 במאי 2008, יום השנה ה-73 לחתונתם של סבו וסבתו של יואכים, פרדריק התשיעי, מלך דנמרק ואינגריד, נסיכת שוודיה. לבני הזוג יש שני ילדים:
* הנריק, רוזן מונפזאט (נולד ב-4 במאי 2009)
* אתנה, רוזנת מונפזאט (נולדה 24 בינואר 2012)

## תואר
בעת לידתו, קיבל יואכים את התואר . ב-29 באפריל 2008 הוסיפה אמו לתוארו ולתוארו של אחיו את התואר . תואר זה עובר בירושה לצאצאיהם. הוא אביר מסדר הפיל, ומחזיק בעוד תארים ועיטורים רבים ממדינות שונות באירופה ובעולם.

בספטמבר 2022, הודיעה המלכה שהחל מ-1 בינואר 2023, ישללו מילדיו של יואכים התארים 'הנסיך והנסיכה מדנמרק' כדי שיוכלו לחיות חיים עצמאיים ללא מחויבות לבית המלכות, והם יוכלו להשתמש רק בתארים 'הרוזן והרוזנת ממונפזאט'.

## אילן יוחסין

## קישורים חיצוניים

## הערות שוליים

קטגוריה:נסיכים דנים
קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:מסדר כוכב רומניה
קטגוריה:אבירי מסדר הפיל
קטגוריה:מעוטרי מסדר הוורד הלבן של פינלנד
קטגוריה:דנים שנולדו ב-1969
הקריפטה הקיסרית

ממוזער|כנסיית קפוצ'ן
**ה[[קריפטה]] הקיסרית** (בגרמנית: **Kaisergruft**) הוא חדר קבורה מתחת לכנסיית ומנזר קפוצ'ן בווינה, אוסטריה. הכנסייה נמצאת באינרה שטאדט ליד ההופבורג. 

את הרעיון לבניית הקריפטה, הגתה הקיסרית אנה מטירול, אשתו של מתיאס, קיסר האימפריה הרומית הקדושה, אשר רצתה מבנה קבורה מפואר לה ולבעלה. אבן הפינה הונחה ב-1618, אולם הבנייה לא נשלמה בחייהם. בשנת 1632 הושלמה הבנייה, ובשנה הבאה הועברו סרקופגים פשוטים המכילים את עצמותיהם של אנה ומתיאס לקריפטה. שימש כמקום הקבורה העיקרי של בני בית הבסבורג. 145 מבני הבסבורג קבורים בקריפטה, בתוספת כדים המכילים את לבותיהם ואת שרידי שריפתם של ארבעה נוספים. בקריפטה קבורים בין היתר 12 קיסרים ו-18 קיסריות. במהלך השנים נערכו שיפוצים רבים במבנה, כך שמרבית הסרקופגים המכילים את הגופות הועברו ממקומם מתישהו. חלק מהנזירים בכנסייה עדיין מטפלים בקריפטה. בשנת 2003 נעשה בה שיפוץ אחרון במסגרתו היא הפכה נגישה לנכים, והותקנו בה מערכות מיזוג כדי למנוע את הידרדרות מצבם של הסרקופגים. האדם האחרון שנקבר בקריפטה היה אוטו, נסיך הכתר של אוסטריה בשנת 2011.

## קישורים חיצוניים

* 

* Official Website (in German)
* Online Capuchin Monastery in Vienna (in German)
* Picture from the cript—Br. Markus Mach OFM cap
* Weiss-Krejci, E. Restless corpses. 'Secondary burial' in the Babenberg and Habsburg dynasties. ''Antiquity'' 75:769–780, 2001. Figures 4 and 6
* Weiss-Krejci, E. Mortuary representations of the noble house. A cross-cultural comparison between collective tombs of the ancient Maya and dynastic Europe. ''Journal of Social Archaeology'' 4/3:368–404, 2004.


קטגוריה:בית הבסבורג
קטגוריה:וינה: בתי קברות
קטגוריה:אירופה: בתי קברות מלכותיים
קטגוריה:אינרה שטאדט
קטגוריה:וינה: מבני דת
איסור משכב בהמה

**איסור משכב בהמה** הוא מצוות לא תעשה מן התורה, האוסרת קיום יחסי מין בין אדם לבהמה. איסור זה הוא חלק מאסורי עריות (יחסי מין אסורים), ועונש העובר עליו הוא סקילה.

יש מהראשונים שהסתפקו האם איסור זה נכלל בשלוש העבירות החמורות, וחל עליו דין ייהרג ואל יעבור.

בתורה איסור זה מחולק לשני איסורים: איסור אחד לאדם הרובע בהמה, ואיסור שני לאישה הנרבעת על ידי בהמה. בהתאם לכך, בספרי המצוות נמנה איסור זה בשני לאווים נפרדים.

## מקור האיסור
בתורה נזכר איסור משכב בהמה בארבעה מקומות:
*  (),
*  (),
*  ().
*  ()

## עונש השוכב
עונש השוכב עם בהמה הוא בסקילה, אחת ממיתות בית דין, בתלמוד למדו דין זה מסמיכות הפסוק 'מכשפה לא תחיה' שדינה בסקילה לדין משכב בהמה.

### עובר ירך אמו
התורה אוסרת להקרבה בהמה שנרבעה וקויימו בה יחסים על ידי אדם. אם הייתה הבהמה מעוברת, גם הוולד אסור בהקרבה, זאת גם לפי הדעה האומרת שהוא לא נחשב כחלק מגוף אמו, לפי דעתו של רבא, שכן הוא נהנה מהרביעה באופן נפרד.

### לא נחשדו ישראל
הרמב"ם מרחיב על כך בהלכות איסורי ביאה, ובמסכת בבא מציעא, רב יוסף אוסר על אלמנה לגדל כלב מחשש שכזה. יחד עם זאת, מקובל להניח שבני ישראל אינם נחשדים במשכב בהמה וכי האיסור שלעיל נועד על מנת למנוע לשון הרע.

## ראו גם
* משכב בהמה

## הערות שוליים

קטגוריה:מצוות לא תעשה
קטגוריה:חייבי סקילה
קטגוריה:חייבי כרת
קטגוריה:חייבי חטאת
קטגוריה:בעלי חיים ביהדות
הטריטוריות של ארצות הברית

ממוזער|שמאל|350px|<div style="margin-left:10px;text-align:right;">   </div>
**הטריטוריות של ארצות הברית** (באנגלית: **Territories of the United States**) הן יחידות מינהליות תת-לאומיות שמפוקחות ישירות בידי הממשלה הפדרלית של ארצות הברית. שלא כמו במדינות ארצות הברית ושבטים אינדיאניים, שיש להם ריבונות לצד הממשלה הפדרלית, רק לטריטוריה אחת יש ריבונות. השטחים מסווגים בין אם הם "משולבים" (או "מאוחדים" כלומר, חלק מארצות הברית) ובין אם יש להם ממשלה "מאורגנת" על ידי חוק אורגני  שהועבר על ידי הקונגרס של ארצות הברית. 

נכון לשנת 2018 יש לארצות הברית שישה-עשר שטחים ב, בדרום האוקיינוס השקט, ובחלק המערבי של צפון האוקיינוס השקט. חמישה מהם מאוכלסים בתושבי קבע ומסווגים כשטחים "בלתי משולבים". אחד-עשר האחרים הם איים קטנים, אטולים, ושוניות ללא אוכלוסייה ילידה או קבועה. מבין האחד-עשר המוזכרים לעיל, רק אחד מסווג כשטח "משולב".

## טריטוריות מאורגנות מאוגדות

בשלבי ההקמה של ארצות הברית הוגדרו שטחים מיושבים כמאורגנים (בעלי מוסדות ממשל, שיפוט ואכיפה) ומאוחדים עם ארצות הברית של אמריקה, לפני שהוגדרו כמדינה. ישויות אלה יכלו להישאר במצב של טריטוריה מאורגנת מאוחדת בין עשרות שנים לשנים ספורות, בטרם חולקו או התקבלו כמדינות.

## ראו גם
* אזורים מבודדים (ארצות הברית)

## קישורים חיצוניים

* מידע על הטריטוריות
* הגדרת הממשל בטריטוריות
* מבוא לנושא הטריטוריות, בית הספר למשפטים של אוניברסיטת הרווארד

*
נהר פראי

**נהר פראי** או **זרמי זעם** (באנגלית: **Wild River**) הוא סרט דרמה אמריקאי משנת 1960, בבימויו של איליה קאזאן, ובכיכובם של מונטגומרי קליפט, לי רמיק, ג'ו ואן פליט, אלברט סאלמי וג'יי סי. פליפן. התסריט הוא אדפטציה של התסריטאי פול אוסבורן על פי שני רומנים: *Dunbar's Cove* מאת בורדן דיאל ו-*Mud on the Stars* מאת ויליאם בראדפורד היואי. עלילת הסרט משלבת את עלילתו של דיאל, אודות מאבק ירושה בין רשות עמק טנסי לבין בעלי אדמות, ואת הדמויות של היואי - בני משפחה מטריארכלית דרומית כפרית המתמודדים עם הרס אדמותיהם. בסרט זה עשה ברוס דרן את הבכורה הקולנועית שלו.

בשנת 2002 נבחר הסרט לשימור בארכיון הסרטים הלאומי של ארצות הברית שבספריית הקונגרס בשל היותו "בעל חשיבות מבחינה תרבותית, היסטורית או אסתטית".

### שחקנים ודמויות

## הפקה
צילומי החוץ של *נהר פראי* נערכו על קון דנטון איילנד שבנהר היוואסי, במעלה הנהר מצ'ארלסטון, טנסי; ברובע העסקים הישן של העיר; ועל חצי אי מערבית לקליבלנד, טנסי, על אגם צ'יקמאוגה. צילומי הפנים נערכו באולפן שנבנה בקליבלנד.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1960
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים המבוססים על רומנים אמריקאים
קטגוריה:סרטי איליה קאזאן
גלגו ענק חום

**גלגו ענק חום** (שם מדעי: *Otolemur crassicaudatus*) הוא מין של גלגו מסדרת הפרימטים. זהו המין הגדול במשפחתו.

## מאפיינים
הגלגו הוא קרוב רחוק של הלמורים השוכן ביערות אפריקה. אורכו 26–47 ס"מ, אורך הזנב 29–55 ס"מ ומשקלו 0.5-2 ק"ג. הוא בעל פרווה שעירה חומה ומעט אפורה וראש מגודל עם עיניים צהובות ובורקות. הכפות רגליים גדולות ונקיות משיער והזנב שעיר וארוך מאוד.

הגלגו חי ביערות שמסומליה וטנזניה עד לצפון דרום אפריקה. הוא שוכן בין ענפי העצים ויוצא לחפש מזון בלילות. הגלגו יכול לזנק למרחק גדול באופן משמעותי מאורך גופו לאורך ולגובה כשהוא מוצא מזון. הוא ניזון מפירות כמו פיקוס, בננה ופירות יער, זרעים שונים, פרחים, חרקים, חלזונות ואף מזוחלים קטנים. הוא לופת את הטרף בידיו ומוחץ אותו או מעביר אותו לפיו.

הגלגו הוא בעל חיים יחידאי - הזכרים טריטוריאליים ויתקפו מסיג גבול.

## תת-מינים
* *Otolemur crassicaudatus crassicaudatus*
* *Otolemur crassicaudatus kirkii*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1812
קטגוריה:טקסונים שתוארו בידי אטיין ז'ופרואה סנט-אילר
קטגוריה:גלגויים
קטגוריה:טנזניה: יונקים
קטגוריה:מוזמביק: יונקים
קטגוריה:אסוואטיני: יונקים
קטגוריה:בורונדי: יונקים
קטגוריה:דרום אפריקה: יונקים
גלגו ענק

**גלגו ענק** (שם מדעי: *Otolemur*) הוא סוג של פרימט אפריקני ממשפחת הגלגויים. בסוג זה 3 מינים.

פרימטים אלה הם פעילי לילה בעלי עניים גדולות ופרווה שעירה אפורה וחומה. הם משתמשים בזנבם הארוך והשעיר כדי לקפץ בין ענפי העצים ולמצוא לעצמם טרף. הם ניזונים מחרקים, חלזונות, עכבישים, ביצים, זוחלים קטנים ומגוון גם בכמה פירות כמו בננה ופיקוס.

הם יחידאים וטריטוריאליים במשך רוב הזמן, למעט בעונת הרבייה.

## מינים
* גלגו ענק חום (*Otolemur crassicaudatus*)
* גלגו ענק כסוף (*Otolemur monteiri*)
* גלגו ענק צפוני (*Otolemur garnettii*)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גלגויים
פרס באפט"א לטלוויזיה לשחקנית הטובה ביותר

**פרס באפט"א לטלוויזיה לשחקנית הטובה ביותר** (באנגלית: **British Academy Television Awards for Best Actress**) מוענק החל משנת 1955 במסגרת פרסי באפט"א לטלוויזיה. בתחילה הוענק הפרס לשחקנית ללא קרדיט לתפקיד מסוים עד 1969, כשוונדי קרייג זכתה בפרס על הופעתה בסדרה "Not in Front of the Children". מאז 1970 פורסמו שמות המועמדות בנוסף לזוכות. ב-2010 פוצל הפרס לשחקנית בתפקיד ראשי ולשחקנית בתפקיד משנה.

## זוכות ומועמדוות
[ממוזער|130px|[גוון ווטפורד זכתה בפרס פעמיים.]]
[ממוזער|130px|[ג'ודי דנץ' זכתה בפרס שלוש פעמים, על *Talking to a Stranger* (ב-1968), *Going Gently* / *A Fine Romance* / "גן הדובדבנים" (ב-1982) ו-*The Last of the Blonde Bombshells* (ב-2001).]]
[ממוזער|130px|[לי רמיק זכתה ב-1975 על "ג'ני: ליידי רנדולף צ'רצ'יל".]]
[ממוזער|130px|[שאן פיליפס זכתה ב-1977 על "מה יפית עמק נוי" ועל "אני, קלאודיוס".]]
[ממוזער|130px|[פגי אשקרופט זכתה פעמיים, ב-1981 על *Cream in My Coffee* ו-*Caught on a Train*, וב-1985 על "היהלום שבכתר".]]
[ממוזער|130px|[בריל ריד זכתה ב-1983 על "כל אנשי סמיילי".]]
[ממוזער|130px|[קורל בראון זכתה ב-1984 על *An Englishman Abroad*.]]
[ממוזער|130px|[קלייר בלום זכתה ב-1986 על "ארץ הצללים".]]
[ממוזער|130px|[אמה תומפסון זכתה ב-1988 על "תהפוכות מלחמה" ועל "טוטי פרוטי".]]
[ממוזער|130px|[דיאנה ריג זכתה ב-1990 על "אהבת אם".]]
[ממוזער|130px|[הלן מירן זכתה בפרס שלוש פעמים ברציפות, על שלוש העונות הראשונות של הסדרה "החשוד העיקרי" בשנים 1992, 1993 ו-1994.]]
[ממוזער|130px|[ג'ניפר אילי זכתה ב-1996 על "גאווה ודעה קדומה".]]
[ממוזער|130px|[ת'ורה הירד זכתה בפרס שלוש פעמים על *A Cream Cracker under the Settee* (ב-1989) ו-*Waiting for the Telegram* (ב-1999), *Talking Heads*, ו-*Lost for Words* (ב-2000).]]
[ממוזער|130px|[ג'ולי וולטרס זכתה בפרס שלוש פעמים ברציפות, על *My Beautiful Son* (ב-2002), *Murder* (ב-2003), "סיפורי קנטרברי" (ב-2004) ו"מו" (2010).]]
ממוזער|130px|אנאמריה מרינקה זכתה ב-2005 על ''Sex Traffic''.
[ממוזער|130px|[ויקטוריה ווד זכתה ב-2007 על *Housewife, 49*.]]
[ממוזער|130px|[איילין אטקינס זכתה ב-2008 על "קרנפורד", על תפקיד זה זכתה גם בפרס אמי לבידור בפריים טיים לשחקנית משנה מצטיינת במיני-סדרה או בסרט.]]
[ממוזער|130px|[אמילי ווטסון זכתה ב-2012 על "מבוגר אחראי".]]
[ממוזער|130px|[שרידן סמית' זכתה ב-2013 על *Mrs Biggs*..]]
[ממוזער|130px|[אוליביה קולמן זכתה ב-2014 על תפקידה ב"ברודצ'רץ'".]]
[ממוזער|130px|[שרה לנקשייר זכתה ב-2017 על "עמק האושר".]]
[ממוזער|130px|[גלנדה ג'קסון זכתה ב-2020 על "אליזבת נעדרת", על תפקיד בה זכתה גם בפרס אמי הבין-לאומי לשחקנית הטובה ביותר.]]
### שנות ה-1950

### שנות ה-1960

### שנות ה-1970

### שנות ה-1980

### שנות ה-1990

### שנות ה-2000

### שנות ה-2010
ב-2010 פוצל הפרס לשחקנית בתפקיד ראשי ולשחקנית בתפקיד משנה. זו רשימת הזוכות בפרס שחקנית בתפקיד ראשי.

### שנות ה-2020

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
*
טלוויזיה
באפט"א לטלוויזיה לשחקנית הטובה ביותר
קטגוריה:נשים בטלוויזיה
נחש ים ראש-זית

**נחש ים ראש-זית** (שם מדעי: *Disteira major*) הוא מין של נחש ים ארסי המצוי באוקיינוס ההודי ולחופי גינאה החדשה, קלדוניה החדשה וצפון אוסטרליה.

אורך נחש זה 105 ס"מ. הוא בעל צבע צהוב עם פסים שחורים אופקיים לאורך הגוף וקצה הזנב שחור. ראש הנחש, כשמו, בצבע זית. 

הנחש מצוי בימים הטרופיים. הוא שוחה ביעילות בתוך המים ומחפש דגים שונים אותם הוא מפתיע בין הסלעים והמחבואים. ארסו של הנחש חזק מאוד ועוזר לו להרוג את טרפו במהירות.

## קישורים חיצוניים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ורג' שו
קטגוריה:פתני ים
קטגוריה:אוסטרליה: זוחלים
קטגוריה:בעלי חיים ימיים בצפון אוסטרליה
גבריאלה, נסיכת מונקו

**הנסיכה גבריאלה תרזה מריה גרימלדי ממונקו, רוזנת קרלאדס** (בצרפתית: **Gabriella Thérèse Marie Grimaldi**; נולדה ב-10 בדצמבר 2014) היא נסיכת מונקו. בתם של אלבר השני, נסיך מונקו ושרלין, נסיכת מונקו, ואחותו התאומה של ז'אק, נסיך מונקו.

## ביוגרפיה
ב-30 במאי 2014 הוכרז כי שרלין, נסיכת מונקו, אשתו של אלבר השני, נסיך מונקו, בהריון. ב-9 באוקטובר אושר כי עתידים להיוולד תאומים. ב-10 בדצמבר בשעה 17:04 נולדה גבריאלה בבית החולים על שם הנסיכה גרייס בלה קול. שתי דקות לאחר מכן נולד אחיה התאום ז'אק. גבריאלה וז'אק הם התאומים הראשונים בתולדות בית גרימלדי. בעקבות הלידה ירו תותחי המבצר פורט אנטואן 42 מטחי כבוד (21 עבור כל אחד מהם). פעמוני הכנסיות צלצלו במשך רבע שעה, והיום הוכרז כיום חג.

חרף העובדה שנולדה ראשונה, אחיה של גבריאלה קודם לה בתור לרשת את הכתר בשל חוק העדפת הבן הבכור. גבריאלה קיבלה עם לידתה את התואר "רוזנת קרלאדס" מאת אביה. ב-7 בינואר 2015, הוצגו התאומים לראשונה בפני תושבי הנסיכות. ב-10 במאי הם הוטבלו בקתדרלת מונקו. בהזדמנות זו הוענק להם הצלב הגדול של מסדר גרימלדי.

לגבריאלה וז'אק יש שני אחים למחצה: ג'זמין גרייס גרימלדי ואלכסנדר קוסטה. שניהם נולדו לאביהם מחוץ לנישואים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בית גרימלדי
קטגוריה:ילדי משפחות מלוכה
קטגוריה:נסיכי מונקו
קטגוריה:תאומים
קטגוריה:נסיכות
קטגוריה:מונגאסקיות שנולדו ב-2014
קטגוריה:מונגאסקים שנולדו ב-2014
ויקטור בלקין

**ויקטור וולודימירוביץ' בלקין** (באוקראינית: **Віктор Володимирович Бєлкін**; נולד ב-25 בפברואר 1973 בקייב) הוא כדורגלן עבר אוקראיני, ששיחק בעמדות הקשר בקבוצות שונות בליגת העל האוקראינית ובקבוצת מכבי תל אביב מליגה הישראלית.

## ביוגרפיה
בלקין גדל במחלקת הנוער של מועדון הכדורגל דינמו קייב. בשנת 1989 עלה לקבוצה הבוגרת של המועדון. הוא שיחק בשורות קבוצת המילואים של המועדון. רק בעונת 1992/1993 שותף בשני משחקי ליגה של הקבוצה הראשית של המועדון. בשנת 1993 עבר לקבוצת ארסנל קייב, בה היה שחקן ההרכב הראשון.

בשנת 1994 הגיע בלקין לישראל כדי לקחת חלק במשחק ידידות בין הנבחרת הצעירה של אוקראינה לבין הנבחרת הצעירה של ישראל. במהלך המשחק נצפה על ידי ציידי הכישרונות של מכבי תל אביב. הם התרשמו מביצועיו במשחק והציעו לו לחתום במכבי. בלקין הסכים ושיחק עונה אחת (1994/1995) במדי מכבי תל אביב. בתום העונה חזר לאוקראינה, לקבוצתו הקודמת - ארסנל קייב.

בשנת 1996 עבר לקבוצת הצמרת האוקראינית דניפרו דנפרופטרובסק. בשנת 1998 עזב את דניפרו, הגיע חזרה לישראל ועבד בעבודות מזדמנות, בין היתר כמאבטח במלון באילת. בשנת 2000 חתם בקבוצת בית"ר באר שבע מהליגה הארצית. בשנת 2001 חתם במכבי נתניה. הוא חתם לעונה אחת, אך כמעט ולא השתתף במשחקי הליגה. בתום עונת 2001/2002 פרש ממשחק פעיל.

## תארים
; דינמו קייב
* אליפות אוקראינה : 
* הגביע האוקראיני: 

; מכבי תל אביב
* אליפות ישראל: 1994/1995

## קישורים חיצוניים

* כתבה על ויקטור בלקין באתר אוהדי מכבי תל אביב

## הערות שוליים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני ארסנל קייב
קטגוריה:כדורגלנים זרים בישראל
קטגוריה:אוקראינים שנולדו ב-1973
רות גוילי

**רות גְּוִילי** (נולדה ב-1974) היא מאיירת ישראלית.

## ביוגרפיה
גוילי למדה אמנות פלסטית בתיכון תלמה ילין, ובהמשך למדה במחלקה לתקשורת חזותית ב"בצלאל" (1998). לימים למדה גם תואר מוסמך בבימוי תיאטרון.

החלה לעבוד כמאיירת טור ביקורת הטלוויזיה של רוגל אלפר בעיתון "הארץ". לאורך השנים התפרסמו איוריה במרבית העיתונים היומיים בישראל, וכן בפרסומים בחו"ל, בהם מגזין ה"ניו יורקר" ו"הניו יורק טיימס". בנוסף, היא מאיירת עטיפות ספרים, ומלווה כמאיירת את להקת המחול של ניב שינפלד ואורן לאור.

בשנת 2015, איירה מהדורה חדשה של "סומכי", סיפור לילדים מאת עמוס עוז (ראה אור במקור בשנת 1978).

גוילי היא אם לבת.

## קישורים חיצוניים
* 
* 
* 
* 

## הערות שוליים

קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:מאיירות ישראליות
קטגוריה:מאיירים ישראלים
קטגוריה:ישראליות שנולדו ב-1974
קטגוריה:ישראלים שנולדו ב-1974
ג'קי סמית'-ווד

**ג'קי סמית'-ווד** (באנגלית: **Jackie Smith-Wood**; נולדה ב-1954) היא שחקנית ובמאית בריטית. כשחקנית הופיעה בקולנוע, טלוויזיה, תיאטרון ורדיו.

## ביוגרפיה
סמית'-ווד נולדה ב-1954 בצ'לטנהאם. היא למדה באוניברסיטת אוקספורד ולמדה משחק באקדמיית ובר דאגלס לאמנות הדרמה. בעבר הייתה גרה באוקספורד וכיום (2017) היא חיה בגלוסטר.

היא מוכרת בעיקר מהופעתה בתפקיד מרי קרופורד במיני-סדרה של ה-BBC "מנספילד פארק" עיבוד לרומן באותו שם מאת ג'יין אוסטן. היא הופיעה בתוכניות טלוויזיה בריטיות שונות בהן בתפקיד אורח בפרק "Presents Strange But True" בסדרה "בארי מורס".

בתיאטרון שיחקה בתפקידים הבאים:
* אן וייטפילד במחזה "Man and Superman" מאת ג'ורג' ברנרד שו יחד עם פיטר או'טול בתיאטרון קיימברידג' (1982)
* אלייזה דוליטל לצדו של פיטר או'טול בתפקיד הנרי היגינס במחזה "פיגמליון" מאת ג'ורג' ברנרד שו בתיאטרון שפטסברי (1984)
* גברת גיבס במחזה "The Royal Baccarat Scandal" מאת רויס רייטון בתיאטרון המלכותי היימרקט (1989)

ב-2006 ביימה סמית'-ווד את המחזה "הדוב" והמחזה "הצעת נישואים" מאת צ'כוב עבור Studio Theatrale du Luberon. ב-2008 ביימה את המחזה "Blithe Spirit" מאת נואל קאוורד.

## פילמוגרפיה

## קישורים חיצוניים

* ג'קי סמית'-ווד באתר מכון הסרטים הבריטי
* ג'קי סמית'-ווד באתר לינקדאין

## הערות שוליים

קטגוריה:שחקניות תיאטרון בריטיות
קטגוריה:במאי תיאטרון בריטים
קטגוריה:שחקניות קולנוע וטלוויזיה בריטיות
קטגוריה:במאיות בריטיות
קטגוריה:בריטיות שנולדו ב-1954
קטגוריה:בריטים שנולדו ב-1954
בורגווארד B 4500

**בורגווארד B 4500** (בגרמנית: **Borgward B4500**) היא משאית כבדה, אשר יוצרה על ידי יצרנית הרכב הגרמנית  "Goliath-Werk G.m.b.H" בין השנים 1953–1961.

סך הכול יוצרו 3,928 יחידות.

## תמונות

קובץ:Borgward Feuerwehr.jpg| בורגווארד B 4500
קובץ:Borgward B4500.jpg | בורגווארד B 4500
קובץ:Historic Red Cross Borgward B4500 Truck at IAA 2014.JPG | בורגווארד B 4500


## ראו גם
* בורגווארד B 3000
* בורגווארד B 622

## לקריאה נוספת
* בורגווארד B 4500 
(Restauration Borgward B 4500 Pritsche)

## קישורים חיצוניים

*  בורגווארד B 4500 יו-טיוב, (5:02 דקות)

## הערות שוליים

קטגוריה:כלי רכב שהושקו ב-1953
קטגוריה:משאיות
B4500
קטגוריה:כלי רכב גרמניים
פתאום הורים

**פתאום הורים** (באנגלית: **Immediate Family**) הוא סרט דרמה אמריקאי משנת 1989 בבימוי של ג'ונתן קפלן (הנאשמים), עם ג'יימס וודס, גלן קלוז, מרי סטיוארט מסטרסון וקווין דילון בתפקידים הראשיים.

מרי סטיוארט מסטרסון זכתה בפרס שחקנית המשנה הטובה ביותר ב- National Board of Review.

קווין דילון היה מועמד לשחקן המשנה הטוב ביותר ב-Young Artist Award.

העלילה היא על זוג אמיד ללא ילדים המאמץ תינוק של זוג צעיר וחסר אמצעים. הסרט דן בבעיית עקרות, הריון בגיל הנעורים ואימוץ.

## תקציר העלילה
בני הזוג לינדה (גלן קלוז) ומייקל (ג'יימס וודס) ספקטור הם זוג מבוסס חשוך ילדים. לינדה נכנסת לדיכאון כל פעם שהיא מוזמנת לימי הולדת של ילדי חברותיה. לאחר 11 שנים של טיפולי פוריות כושלים הם מתייאשים ומחליטים על אימוץ.

הם בוחרים באימוץ פתוח המקובל בארצות הברית דרך סוכנת אימוץ רשמית שבה פוגשים את האם הביולוגית ושומרים על קשר איתה.

לאחר חקירה ומילוי טפסים, מקשרת הסוכנת בינם לבן האם הביולוגית והם נפגשים. האם לוסי (מרי סטיוארט מסטרסון) היא נערה בת -17 הנמצאת בחודש השביעי להריונה וגרה עם אב חורג ושני אחים קטנים בדירה קטנה וצפופה.

החבר שלה סם (קווין דילון) גר עם אמו בדירה דלה, עובד במוסך בשכר מינימום ושואף להיות מוזיקאי. לוסי נכנסה להיריון ממנו ומסרבת לעבור הפלה מלאכותית. לוסי וסם הסכימו שאין ביכולתם לגדל את התינוק והחליטו למסור אותו לאימוץ.

לינדה ומייקל נפגשים עם לוסי ועוטפים אותה ברוך ואהבה. כעבור זמן מה נצטרף אליהם סם וגם הוא מתקבל יפה על ידיהם. לינדה מסדרת בביתם חדר מרוהט יפה לתינוק ומראה אותו ללוסי.

בחדר הלידה עומדים לינדה ומייקל, מחזיקים בידיה של לוסי ומעודדים. ללוסי נולד בן והוא מועבר לטיפולם. לינדה מאכילה את התינוק מבקבוק. לוסי נשארת לבדה במיטתה ואז מחשבות מתחילות להציק לה. היא מחליטה לקחת את התינוק איתה. כשמייקל ולינדה מגיעים למחרת לבית החולים הם מקבלים את הבשורה המרה כי התינוק נלקח על ידי אמו.

לאחר זמן מתברר ללוסי ולסם שאין הם יכולים לדאוג לתינוק, ולטובת התינוק מחליטים להחזיר אותו לזוג ספקטור, ולאחר שיסתדרו בחיים יביאו לעולם ילד נוסף.

בזמן הזה מנסים לינדה ומייקל למכור את ביתם וממשיכים בניסיונות למצוא תינוק לאימוץ, עד שיום אחד מגיעים לוסי וסם עם התינוק, ולינדה ומייקל מסכימים בשמחה לקבלו.

לאחר שנה - הספקטורים חוגגים לתינוק יום הולדת. לוסי עובדת כספרית ובמגירתה נמצאת תמונתו של התינוק.

## קישורים חיצוניים

* קדימון לסרט פתאום הורים, באתר יוטיוב

קטגוריה:סרטי 1989
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי קולומביה
קטגוריה:אימוץ בתרבות ובאמנות
מודאר זהראן

**מודאר זהראן** (בערבית: **مضر زهران**; נולד ב-19 באפריל 1973) הוא סופר ואקטיביסט ירדני ממוצא פלסטיני, והמזכיר הכללי של "קואליציית האופוזיציה הירדנית". בשנת 2010 הוא עבר להתגורר בבריטניה, וב-2014 הוגש נגדו כתב אישום לבית המשפט הצבאי הירדני בגין ארבעה אישומים נפרדים, בשל מספר מאמרים שכתב, בהם טען, בין היתר, שירדן היא מדינת אפרטהייד הדומה לזו של דרום אפריקה.

## ביוגרפיה
הוריו של זהראן נולדו בירושלים ועברו לירדן בתקופה שבה הגדה המערבית הייתה תחת שליטה ירדנית (1950-1967). יש לו שני תארים, ובנוסף השלים ב-2012 דוקטורט במימון. לפני שביקש מקלט באנגליה, שימש זהראן כרכז מדיניות בשגרירות ארצות הברית בעמאן. לזהראן שני בנים ובת.

בשנת 2010 כתב מאמר בג'רוזלם פוסט בו תיאר את ירדן כמדינת אפרטהייד בהתנהלותה נגד הפלסטינים וטען כי המשטר הירדני מזכיר את משטר האפרטהייד ששרר בדרום אפריקה. המאמר עורר סערה וביקורת מצד ירדנים ופלסטינים כאחד. זמן קצר לאחר פרסום הכתבה, שלח מודאר מכתב התנצלות באמצעות "עמון ניוז", לאחר שאביו, עדנאן זהראן, איים לנתק את הקשר עמו, אם לא יחזור בו מדבריו. הוא הגדיר את מודאר כ"כפוי טובה" כלפי אביו וכלפי ירדן. האב תיאר את כתביו של מודאר כרחוקים מהאמת והמציאות. בשנת 2010 הנפיק מודאר מכתב המבטיח "לא לפרסם כל כתבות או דו"חות בכל שפה הקשורה לענייני פנים-ירדניים או זרים". הוא הוסיף: "החלטה זו באה משום שחשתי בבירור כי מאמרי לא הובנו ונוצלו על ידי מספר גורמים נגד המדינה היקרה שלי, אם בכוונה רעה או כתוצאה מאי הבנה."

בדצמבר 2013 הועמד בשנית לדין על ידי בית משפט צבאי ירדני בו נתבע על היעדרות ממשפט בגין ארבעה אישומים נפרדים נגדו: "הסתה לשנאה, סכסוכים עדתיים, העלבת המלך והעלבת שירותי הביטחון". לפי העיתון הירדני אל-ג'אד, "אתרי הרשתות החברתיות של זהראן נושאים מאמרים ומשפטים הפוגעים בירדן ובעמו שלו (פלסטינים)". בפברואר 2014 דיווח ה"ג'רוזלם פוסט" כי זאהרן הורשע ונדון למאסר בכלא עם עבודת פרך. הדיווחים אודות שנות המאסר בפועל היו שונים, כשלפי סוכנות הידיעות הצרפתית, מודאר נדון למאסר של עד 15 שנים.

בספטמבר 2018 הוא נשא נאום בבריסל בו יצא נגד תנועת החרם BDS. עיקר טיעונו היה: חרם כנגד ההתנחלויות פירושו חרם כנגד פרנסתם של כחצי מיליון פלסטינים שעובדים מדי יום בישראל.

בספטמבר 2019, בשל "סיבות ביטחוניות", סורבה כניסתו לישראל שם היה אמור להיפגש עם מנהיגי ימין ומתנחלים.

## קישורים חיצוניים

* 

## הערות שוליים

קטגוריה:סופרים ירדנים
קטגוריה:פעילים חברתיים
קטגוריה:סגל הג'רוזלם פוסט
קטגוריה:הסכסוך הישראלי-פלסטיני: אישים
קטגוריה:ירדנים ממוצא פלסטיני
קטגוריה:מהגרים מירדן
קטגוריה:מהגרים לממלכה המאוחדת
קטגוריה:ילידי 1973
הנסיכה אליזבת, דוכסית בבוואריה

**הנסיכה אליזבת, דוכסית בבוואריה** (בגרמנית: **Elisabeth Herzogin in Bayern**, נולדה ב-31 בדצמבר 1940), היא נסיכה גרמנית ממוצא שוודי, ואשתו של הנסיך מקס, דוכס בבוואריה.

## ביוגרפיה
אליזבת נולדה ב-31 בדצמבר 1940 בסטוקהולם, לקרל לודוויג דגלאס, בנו של אלברכט, דוכס בוואריה, ולאוטורה מריה האס-היי, בתם של אוטו לודוויג האס-היי וויקטוריה אדה, רוזנת אוילנבורג והרטפלד, בתו של פיליפ, נסיך אוילנבורג, שהיה מעורב בפרשת הרדן-אוילנבורג.

מוצאה של אליזבת הוא ממשפחות סקדינביות עתיקות מימי הביניים, אולם מקור משפחתה הוא משבט דגלאס הסקוטי העתיק, וסב סבה רוברט דאגלס (1611–1662) היגר לשוודיה והפך לרוזן השוודי הראשון דאגלס.

בשנת 1972 התחתנה אחותה רוזיטה עם ג'ון ספנסר-צ'רצ'יל, הדוכס האחד-עשר ממרלבורו.

## משפחתה
ב-10 בינואר 1967 התחתנה אליזבת עם הנסיך מקס, דוכס בבוואריה, ממנו נולדו לה 5 בנות:
* סופיה, דוכסית בבוואריה (נולדה ב-1967), התחתנה עם אלויס, עוצר ליכטנשטיין
* מריה קרולינה, דוכסית בבוואריה (נולדה ב-1969), התחתנה עם פיליפ, דוכס וירטמברג
* הלנה, דוכסית בבוואריה (נולדה ב-1972)
* אליזבת, דוכסית בבוואריה (נולדה ב-1973), התחתנה עם דניאל טרברגר
* מריה אנה, דוכסית בבוואריה (נולדה ב-1975), התחתנה עם קלאוס רונוב, ולאחריו התחתנה עם אנדראס פון מלצאן

## אילן יוחסין

## קישורים חיצוניים
* הנסיכה אליזבת, דוכסית בבוואריה

קטגוריה:נסיכות גרמניות
קטגוריה:גרמניות שנולדו ב-1940
קטגוריה:גרמנים שנולדו ב-1940
בורגווארד B 3000

**בורגווארד B 3000** (בגרמנית: **Borgward B 3000**) היא משאית כבדה, אשר יוצרה על ידי חברת הרכב "Goliath-Werk G.m.b.H" הגרמנית בין השנים 1941–1944, ולאחר סיום מלחמת העולם השנייה בין השנים 1948–1950.

## בורגווארד B 3000
יוצרו 4,641 יחידות מדגמי "בורגווארד B 3000" מתוכם, 2,700 יחידות יוצרו לאחר מלחמת העולם השנייה.

דגמי "בורגווארד B 3000" יוצרו ב-2 סוגי  הנעה: הנעה 4x2, והנעה 4x4 (רכב שטח).

מחיר היחידה בשנת 1948 עמד על 14,500 מרק גרמני.

## דגמי בורגווארד B 3000
* Borgward B 3000 S (יוצר בין השנים 1942-1944)
* Borgward B 3000 A (יוצר בין השנים 1942-1944)
* Borgward B 3000 D (יוצר בין השנים 1950-1948)

## דגמי "בורגווארד B 3000" בשימוש הו[[ורמאכט]] בין השנים 1942-1944
 
*  B3000 S/D   - הנעה 4x2
*  B3000 A  - הנעה  4x4
* B3000 A/O - הנעה 4x4

## תמונות

קובץ:Borgward 2LKWs.jpg | בורגווארד B 3000
קובץ:Bundesarchiv Bild 101I-738-0273-11A, Villers-Bocage, getarnter LKW.jpg | בורגווארד B 3000
קובץ:Borgward lkw sst.jpg | בורגווארד B 3000
קובץ:Borgward 3000 Armaturen.jpg | בורגווארד B 3000 - מבט לתא הנהג


## ראו גם
* בורגווארד B 4500
* בורגווארד B 622

## לקריאה נוספת
* בורגווארד B 3000 ( Borgward B 3000 S - Kfz. der Wehrmacht)
* בורגווארד B 3000 ( Engines of the Wehrmacht - "Borgward B3000", 3-ton, 4x4)
*  בורגווארד B 3000 - תמונה מתוך הסרט "הרכבת" (1964 Borgward 1942  B 3000 S in The Train, Movie, )

## קישורים חיצוניים

## הערות שוליים

קטגוריה:כלי רכב שהושקו ב-1941
קטגוריה:משאיות
B3000
קטגוריה:כלי רכב צבאיים
קטגוריה:כלי רכב גרמניים
משפט לז'נדר על משולשים כדוריים

בגאומטריה, **משפט לז'נדר על משולשים כדוריים**, שנקרא על שם אדריאן-מארי לז'נדר, מנוסח כדלהלן:

: יהי ABC משולש כדורי על ספירת היחידה בעל צלעות קטנות a,b,c. יהי A'B'C' המשולש המישורי בעל אותן הצלעות. אז המשפט קובע שהזוויות של המשולש הכדורי עולות על הזוויות המתאימות של המשולש המישורי בזווית זהה בקירוב, ששווה לשליש ההפרש הזוויתי בין סכום הזוויות של המשולש הכדורי ל-π.

ממוזער|400px|מרכז

המשפט היה חשוב מאוד בפישוט החישובים הנומריים הסבוכים שנדרשו כדי לבצע סקרים גאודזיים מסורתיים (בעידן שלפני ה-GPS והמחשב) מבערך 1800 עד לאמצע המאה המאה ה-20.

לז'נדר לא היה הראשון לקבוע את המשפט, אולם היה הראשון לתת לו הוכחה, ב-1798.

משפט ז'יראר קובע שהסטייה הזוויתית של משולש כדורי, *E*, שווה לשטח שלו &Delta;, ולפיכך משפט לז'נדר ניתן לקביעה באופן הבא:


\begin{align}
A-A'\;\approx\; B-B'\;\approx\; C-C'\;\approx\;\frac13 E\;=\; \frac13\Delta,\qquad a,\;b,\;c\,\ll\, 1.
\end{align}


הסטייה הזוויתית, או השטח, של משולשים קטנים כאלה היא קטנה מאוד. לשם דוגמה נתייחס למשולש שווה-צלעות עם אורך צלע של 60km על פני ארץ כדורית בעלת רדיוס 6,371km; הצלע מתאימה למרווח זוויתי של 0.0094 = 60/6371, או בערך 10−2 רדיאנים (זווית מרכזית של 0.57°). השטח של משולש כדורי כזה מקורב היטב עם זה של משולש מישורי עם אותן צלעות:
\fraca^2 sin (\pi/3) = 0.0000433 רדיאנים.

כאשר אורכי הצלעות של המשולש עולים על 180km, הקשרים בין השטחים להבדלי הזוויות חייבים להיות מתוקנים על ידי איברים מסדר גבוה יותר:

\begin{align}
\Delta &=\Delta'\left( 1+\frac{a^2+b^2+c^2}{24} \right),\\
A&=A'+\frac{\Delta}{3} +\frac {\Delta}{180} \left( -2a^2+b^2+c^2 \right),\\
B&=B'+\frac{\Delta}{3} +\frac {\Delta}{180} \left({\quad a^2-2b^2+c^2} \right),\\
C&=C'+\frac{\Delta}{3} +\frac {\Delta}{180} \left({\quad a^2+b^2-2c^2} \right).
\end{align}

(כאשר &Delta;&prime; הוא שטח המשולש המישורי). תוצאה זאת הוכחה על ידי Buzengeiger ב-1818.

ניתן להכליל את המשפט לאליפסואיד כאשר a,b,c מחושבים על ידי חלוקת האורך האמיתי שלהן בשורש הריבועי של מכפלת רדיוסי העקמומיות הראשיים בנקודות מסוימות על הצלעות (במקום הרדיוס הכדורי). גאוס (1828, מאמרים 26-28) סיפק נוסחאות מדויקות במקרה זה. באותו חיבור, גאוס סיפק את ההכללה הבאה של משפט לז'נדר:

עבור משולש גיאודזי על משטח שרירותי מתקיים:

:  A' = A - \frac(2\alpha + \beta + \gamma)\sigma 
:  B' = B - \frac(\alpha + 2\beta + \gamma)\sigma 
:  C' = C - \frac(\alpha + \beta + 2\gamma)\sigma 

כאשר  \alpha , \beta , \gamma  הם הערכים של עקמומיות גאוס של המשטח בקודקודי המשולש A,B,C בהתאמה, ו-  \sigma  הוא שטח המשולש.

## ראו גם
* משפט ז'יראר

לז'נדר על משולשים
קטגוריה:גאומטריה לא אוקלידית
יניסיי קרסנויארסק (רוגבי)

ממוזער|סמל הקבוצה הישן
**יניסיי קרסנויארסק**, רשמית **יניסיי-STM** (ברוסית: **Регбийный клуб Енисей-СТМ**) הוא שמו של מועדון רוגבי מקצועני רוסי מהעיר קרסנויארסק המתמודד בפריימר ליג הרוסי. מהבולטים ברוגבי הרוסי.

יניסיי זכתה 9 פעמים באליפות רוסיה, האחרונה בעונת 2017. בנוסף, יניסיי זכתה בגביע הרוסי 6 פעמים והיא הקבוצה הרוסית הראשונה לזכות בתואר בינלאומי משזכתה בטורניר Continental Shield, השלישי בחשיבותו ברוגבי האירופי.

המועדון נוסד בשנת 1975 ותחילה נקרא "טרוד" (1975-1978) וסיבטיאז'מאש (1978-2000). מ-12 באפריל 2000 נושא את שמו הנוכחי.

## היסטוריה
המועדון הוקם בשנת 1975 מיוזמתו של שחקן הרוגבי ולדימיר קוצ'ינסקי, ששיחק קודם עבור קבוצת פוליטכניק (כיום קרסני יאר קרסנויארסק) ובשנים הראשונות שימש כמאמן הקבוצה. בשנת 1978 פעל המועדון בחסות מפעל סיבטיאז'מאש (המפעל הסיבירי למכונות כבדות) והוא נודע בשם "טרוד", למאמן הקבוצה מונה ולדימיר קיצ'איקין. הקבוצה התמודדה באליפות רוסיה הסובייטית, שהיוותה תחרות אזורית והליגה השלישית בחשיבותה בברית המועצות, לפני ליגת המשנה וליגת העל הסובייטית.

הקבוצה התמודדה בהצלחה באליפויות האזוריות ובשנת 1987 העפילה לליגה הראשונה, ברם הקבוצה גרפה את התארים המשמעותיים רק לאחר התפרקות ברית המועצות.

בשנת 1997 הקבוצה סיימה במקום השלישי באליפות רוסיה ברוגבי והחל מאותה עונה הפכה לאחת הקבוצות הטובות במדינה ולאחר מכן זכתה באליפות הלאומית לראשונה בתולדותיה בשנת 1999, לקראת הצלחה משמעותית לאורך כל שנות העשור הראשון של המאה ה-21 ובעשור השני של המאה ה-21.

משנת 2013 פועלת גם קבוצת רוגבי נשים באותו שם (женская команда РК "Енисей-СТМ", ברוסית) שסיימה במקום השלישי באליפות הרוסית בעונת 2015 והעפילה עד לשלב גמר הגביע. בעונת 2016 הוכתרה כסגנית האלופה. בשנת 2020 זכתה ב ושבה וזכתה בו גם עונה לאחר מכן.

## מאמנים
*ולדימיר קוצ'ינסקי (1975—1978)
*ולדימיר קיצ'איקין (1978—1992)
*ולרי בגדסארוב (1992)
*אלכסנדר פרבוחין (1992—2015)
*ואקיל ואלייב (2015—2016)
*אלכסנדר פרבוחין (2016—)

## תארים

## קישורים חיצוניים
* 

* הערוץ הרשמי באתר יוטיוב

קטגוריה:קבוצות רוגבי רוסיות
קטגוריה:קרסנויארסק: ספורט
שטרי הדיוטות

**שטרי הדיוטות **הוא איסור מדברי חז"ל לפיו אין לקרוא בשבת בשטרות ומסמכים של הלוואות ומסחר, והוא הרחבה של האיסור ממצוא חפצך האוסר לעשות בשבת הכנות לפעולות האסורות בשבת, גם אם הפעולות האסורות אינן מתרחשות בשבת.

## מקור האיסור וטעמו
בעל התניא מסביר:מאחר וחז"ל חששו שאדם יבוא לקרוא בשטרות האסורים בקריאה בשבת, הרחיבו חז"ל את הגזירה על כל כתב שכתוב בשפה זרה (ולא לשון הקודש), גם אם אין בו תוכן הרלוונטי לפעולות אסורות בשבת, ואפילו ההרהור במסמך ללא קריאתו אסור. מכיוון שכך, נמצא שהאיסור קיים גם על דבר המותר לחלוטין בשבת, כמו אדם שמכין מערב שבת רשימה של אורחים שצריך לקרוא להם בשבת לסעודת שבת. 

### לצורך מצווה
יש שהקלו באיסור זה לצורך מצווה, מכיוון שגם איסור "ממצוא חפצך" עצמו אסור רק במעשים הנעשים לצרכים אישיים (ממצוא חפצ**ך**) ולא צורכי שמים. כמו כן אסרו חז"ל לקרות באגרות שלומים הנשלחים מחברים וקרובי משפחה, בציורי חיות או אנשים שכתוב מתחתיהם אודות הציורים, ספרי מלחמות, ספרי מליצות ומשלים של דברי חולין. ונחלקו הפוסקים על ספרי חכמה: יש שאומרים שאסור ללמוד בשבת ובחג רק בדברי תורה ויראת שמים כי כל ספר שאין בו סרך קדושה אסור משום "שטרי הדיוטות", ישנה דעה אחרת האומרת שמותר לעיין בכל ספרי חכמה ורפואה, מפני שדברי חכמה אינם מחלפים בשטרי הדיוטות, וכן המנהג להקל.

## ראו גם
* ממצוא חפצך
* ודבר דבר

## קישורים חיצוניים
* קריאת דברי דפוס בימינו לאור דין שטרי הדיוטות, באתר של הרב איתם הנקין
* הרב יצחק יוסף, ילקוט יוסף, מה מותר לקרוא בשבת, באתר עיתים לתורה
* הרב ירון אליה, איסורי קריאה בשבת, באתר עיתים לתורה

## הערות שוליים

קטגוריה:הלכות שבת
קטגוריה:איסורי שבות
גאורגינה פון וילצ'ק

**גאורגינה פון וילצ'ק** (בגרמנית: **Georgina von Wilczek**; 24 באוקטובר 1921 - 18 באוקטובר 1989), הייתה אמו של הנס אדם השני, נסיך ליכטנשטיין.

## ביוגרפיה
גאורגינה נולדה ב-24 באוקטובר 1921 בגראץ לפרדיננד מריה פון וילצ'ק ולנורברטינה קינסקי, רוזנת וצ'יניץ וטטאו, בתם של אוקטביאן זדנקו קינסקי, רוזן וצ'יניץ וטטאו וגאורגינה ארנסטינה, רוזנת פשטטיץ' דה טולנה.

ב-7 במרץ 1943 התחתנה גאורגינה עם פרנץ יוזף השני, נסיך ליכטנשטיין, בנישואים הראשונים של נסיכי ליכטנשטיין שהתקיימו בשטח הנסיכות. נישואי הזוג היו מאושרים, ונולדו להם 5 ילדים. בשנת 1945 הקימה גאורגינה את סניף הצלב האדום בליכטנשטיין, ועמדה בראשו עד לשנת 1984, ובנוסף הייתה פעילה בעוד הרבה ארגוני צדקה נוספים.

ב-18 באוקטובר 1989 מתה גאורגינה בבית החולים בגראבס, שווייץ, וכעבור פחות מחודש, ב-13 בנובמבר, מת בעלה פרנץ יוזף השני, נסיך ליכטנשטיין.

## משפחתה
ב-7 במרץ 1943 התחתנה גאורגינה עם פרנץ יוזף השני, נסיך ליכטנשטיין, ממנו נולדו לה 5 ילדים:
* הנס אדם השני, נסיך ליכטנשטיין (נולד ב-1945)
* פיליפ ארזאמוס, נסיך ליכטנשטיין (נולד ב-1946)
* ניקולאוס, נסיך ליכטנשטיין (נולד ב-1947)
* נורה, נסיכת ליכטנשטיין (נולדה ב-1950)
* פרנץ יוזף ונצל, נסיך ליכטנשטיין (1962–1991)

## אילן יוחסין

## קישורים חיצוניים

* 

קטגוריה:אצולה אוסטרית
קטגוריה:נסיכות
קטגוריה:ילידות 1921
קטגוריה:נפטרות ב-1989
אליפות ישראל באתלטיקה 2001

**אליפות ישראל באתלטיקה ה-65** נערכה בין התאריכים 8 - 9 ביולי 2001 באצטדיון הדר יוסף.
## האתלטיות המצטיינות
* אירנה לנסקי, זכתה ב-3 מדליות זהב אישיות, בריצת 100 מטר, בריצת 200 מטר ובריצת 100 מטר משוכות.
## האתלטים המצטיינים
* גדעון יבלונקה, זכה ב-2 מדליות זהב אישיות, בריצת 100 מטר ובריצת 200 מטר.
## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* אלופי ואלופות ישראל באתלטיקה באתר *gbrathletics* 
* 
* 
* 

## הערות שוליים

קטגוריה:2001 בישראל: ספורט
קטגוריה:אליפויות ישראל באתלטיקה
קטגוריה:תל אביב-יפו: תחרויות אתלטיקה
עכסן סנטה קטלינה

**עכסן סנטה קטלינה** (שם מדעי: *Crotalus catalinensis*) הוא מין של עכסן קטן האנדמי לאי סנטה קטלינה שממזרח לחצי האי באחה קליפורניה. נחש זה מצוי בסכנת הכחדה חמורה.

אורכו של הנחש עד 73 ס"מ והוא בעל פסים חומים על גוף בצבע קרם. הוא מוסווה היטב בתחום מחייתו המדברי (למרות הקרבה לים). אמצעי הזיהוי העיקרי שלו הוא שזנבו בניגוד לשאר העכסנים אינו מוקף ב"עכס" אלא מסתיים בקצה דק. כך הוא יכול לארוב בשקט לטרף ואף לרדוף אחריו בלי להשמיע צליל חשוד.

כשחוקרים ראו את זנב העכסן לראשונה הם חשבו שהוא מתבסס בעיקר על ציד ציפורים והזנב עוזר לו לארוב להם בשקט. אך מבדיקה של תכולת הקיבה התגלה ש70% ממזונו מורכב מעכברים קטנים (כמו מהמין Peromyscus slevini) וכן מלטאות. ציפורים כמעט ולא נמצאו בקיבתו.

הנחש מצוי בסכנה גדולה בטבע עקב תחום המחייה הקטן שלו וכן עקב הבאת מינים פולשים כמו חתולים טורפים. בטבע נותרו כנראה כ-100 פרטים.

## קישורים חיצוניים

## הערות שוליים

קטגוריה:צפעוני גומה
קטגוריה:בעלי חיים שתוארו ב-1954
קטגוריה:ארצות הברית: זוחלים
קטגוריה:קליפורניה: מינים אנדמיים
אפעוניים

ממוזער|Myrichthys maculosus
**אֶפעוניים** (שם מדעי: Ophichthidae) היא משפחה של דגי ים מסדרת הצלופחאים.

דגים אלה מגיעים מאורך של 5 ס"מ ל-2.3 מ'. הם בעלי גוף חלקלק דמוי נחש ובעלי לסתות הפונות מעלה ודומות למורנות בצורתם. אך הלסתות ארוכות יותר, צרות יותר ובעלי כמה זיזים מעל פיהם. הם מתחבאים בחול וחוטפים כל יצור קטן החולף לידם. חלק מהמינים מנהלים ציִד אקטיבי וחופרים בחול בחיפוש אחר דגים קטנים וסרטנים.

הם חיים בימים רדודים טרופיים וחלקם אף עולים לנהרות. אחרים צוללים לעומק של עד 800 מ' מתחת למים ואולם הם קרובים תמיד לקרקעית.

כדי לא להיטרף, חלק מהמינים מתחזים לנחשי ים ארסיים בצבעם ובהתנהגותם.

## סוגים

## קישורים חיצוניים

* 

*
קטגוריה:בעלי חיים שתוארו ב-1870
קטגוריה:טקסונים שתוארו בידי אלברט גינטר
גואנה

ממוזער|Varanus mertensi
**גואנה** הוא שם כולל של לטאות גדולות מהסוג כוח (*Varanus*) שבמשפחת הכוחיים. לטאות אלה חיות על הקרקע ועל העצים בדרום-מזרח אסיה עד לאוסטרליה ובאיי האוקיינוס השקט.

לטאות אלה הן מהגדולות בעולם, למרות שהמין כוח ענק גדול עוד יותר מהם. הגדול במיני הגואנות הוא כוח אוסטרלי שיכול להגיע לאורך 2.5 מ' ולשקול 15 ק"ג. הם מיומנים בטיפוס, בריצה ובחפירה וחלק מהמינים יודעים לשחות. צבעם העיקרי אפור כהה מנומר בחום ולעיתים צהוב.

הם טורפים מטילי אימה על היצורים הקטנים יותר אותם הם קולטים בלשונם המפוצלת. הם יכולים לרדוף אחרי טרפם ולהכניע אותו בנשיכות חדות.

חלק ממיני הגואנות מטילות את ביציהם בקיני טרמיטים הבטוחים יותר עבורם שכן חלק מהגואנות הם קניבלים. כמו כן הטרמיטים מספקים לצעירים מזון.

## מינים
* כוח אוסטרלי (*Varanus giganteus*)
* כוח התחרה (*Varanus varius*)
* כוח החולות (*Varanus gouldii*)
* *Varanus mertensi*
* *Varanus acanthurus*
* *Varanus semiremex*
* *Varanus tristis*
* *Varanus brevicauda*
* כוח ארגוס (*Varanus panoptes*)
* *Varanus rosenbergi*
* *Varanus spenceri*
* *Varanus storri*
* *Varanus sparnus*
* *Varanus mitchelli*
* *Varanus kingorum*
* *Varanus hamersleyensis*
* *Varanus glebopalma*
* *Varanus glauerti*
* *Varanus gilleni*
* *Varanus eremius*
* *Varanus caudolineatus*
* *Varanus bushi*
* *Varanus baritji*
* כוח עצים ירוק (*Varanus prasinus*)
* *Varanus keithhornei*

## קישורים חיצוניים

קטגוריה:כוחיים